S-3260/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. júlí 2022, á hendur M-kk-þgf G-kk-þgf B-kk-þgf, kt. [...],[...], Reykjavík, „fyrir eftirtalin umferðar- og fíkniefnalagabrot með því að hafa:1. Laugardaginn 16. október 2021 ekið bifreiðinni [...] sviptur ökurétti um Álfhellu við Gjáhellu í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 9. desember 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 2100 ng/ml) um Gjáhellu við Íshellu í Hafnarfirði, þar sem lögregla stöðvaði aksturinn, og á sama tíma haft í vörslum sínum 1,56 gaf amfetamíni og 0,37 gaf kókaíni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

3. Þriðjudaginn 3. maí 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 505 ng/ml, klónazepam 43/ng/ml, nítrazepam 100 ng/ml, o-desmetýltramadól 75/ng/ml og tramadól 610 ng/ml) um Stangarholt í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar ogtil að sæta sviptingu ökuréttar skv. 99. og 101. gr. umferðarlaga nr. 77/2019.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 29. júní 2022, á ákærði að baki langan sakarferil sem nær aftur til ársins 1974. Það sem skiptir máli við ákvörðun refsingar í máli þessu þar sem ítrekunaráhrif eldri umferðarlagabrota eru fallin niður, sbr. 3. mgr. 71. gr. almennra hegningarlaga nr. 19/1940, er dómur frá 17. apríl 2019 þar sem ákærða var gert að sæta fangelsi fyrir meðal annars akstur undir áhrifum ávana- og fíkniefna. Með dóminum var skilorðsbundin refsing eldri dóms frá 25. janúar 2017 tekin upp og ákærða gerð refsing í einu lagi, sbr. 60. gr. laga nr. 19/1940. Var ákærði einnig sviptur ökurétti í tvö ár og sex mánuði sem tók gildi 23. júní 2019. Þá var ákærða gert að sæta fangelsi í 45 daga með dómi 19. júní 2020 fyrir akstur undir áhrifum ávana- og fíkniefna, akstur sviptur ökurétti og fyrir þjófnað. Var ákærði einnig sviptur ökurétti í fjögur ár frá 23. desember 2021. Ákærða var gert að sæta fangelsi í 60 daga með dómi Héraðsdóms Reykjavíkur frá 6. janúar 2021 fyrir að hafa í þriðja sinn ekið undir áhrifum ávana- og fíkniefna og í annað sinn sviptur ökurétti. Var ákærði einnig sviptur ökurétti ævilangt. Dómurinn var að hluta til hegningarauki við dóm Héraðsdóms Reykjavíkur frá 19. júní 2020 þar sem ákærða var gert að sæta fangelsi fyrir akstur undir áhrifum ávana- og fíkniefna, akstur sviptur ökurétti og þjófnað. Nú síðast gekkst ákærði undir lögreglustjórasátt 6. desember 2021 fyrir akstur sviptur ökurétti. Að öðru leyti kemur sakarferill ákærða ekki til skoðunar við ákvörðun refsingar í málinu.

Brot það sem ákærði er nú sakfelldur fyrir samkvæmt ákærulið nr. 1 var framið áður en ákærði gekkst undir framangreinda lögreglustjórasátt 6. desember 2021 og verður ákærða því dæmdur hegningarauki vegna þess brots, sbr. 78. gr. almennra hegningarlaga nr. 19/1940.

Brot ákærða samkvæmt ákæruliðum nr. 2 og 3 voru hins vegar framin eftir uppsögu fyrrgreinds dóms og við ákvörðun refsingar verður því við það að miða að ákærði hafi með því unnið sér til refsingar í fjórða sinn vegna aksturs undir áhrifum ávana- og fíkniefna og í þriðja sinn vegna aksturs sviptur ökurétti, allt innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 5 mánuðir.

Ævilöng svipting ákærða er áréttuð.

Ákærði greiði 377.862 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknar fulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, M-kk-nf G-kk-nf B-kk-nf, sæti fangelsi í 5 mánuði.

Ævilöng svipting ákærða er áréttuð.

Ákærði greiði 377.862 krónur í sakarkostnað.

K-kk-nf K-kk-nf